钦定古今图书集成/明伦汇编/氏族典/第267卷 > 王沔
## 钦定古今图书集成/明伦汇编/氏族典/第267卷 > 王沔

按《宋史王沔传》，“沔字楚望，济州人。太平兴国初，举进
士，解褐大理评事。四年，太宗亲征太原，见于行在，授
著作郎、直史馆，迁右拾遗，出为京西转运副使。明年，
加右补阙、知怀州。八年，同知贡举，擢礼部郎中、枢密
直学士，迁右谏议大夫、同签书枢密院事。雍熙元年，
加左谏议大夫、枢密副使。端拱初，改户部侍郎、参知”
政事。淳化三年，以暴疾卒，年四十二，赠工部尚书。沔
聪察敏辩，有适时之用。弟淮，太平兴国五年进士，任
殿中丞，尝掌香药榷易院，坐赃降定远主簿。